### Resumé

[adresse] har i skrivelse november 2025 anmodet om en kommunegaranti for lån i Kommunekredit til øgede udgifter i forbindelse med projektet "Ledning under banen fra [adresse] til [adresse] ved "Fabers Stue". De øgede udgifter skyldes større forhindringer i forbindelse med underboringen, som for den nuværende boremaskine er uoverkommelig. Der ønskes tilsagn om en kommunegaranti på 1,5 mio. kr.

### Sagsfremstilling

[adresse] søger en kommunegaranti på 1,5 mio. kr. i forbindelse med med udførelse af projektet "Ledning under banen fra [adresse] til [adresse] ved "Fabers Stue".

[adresse] fik i forbindelse med Byrådets behandling af sag 31 den 26. februar 2025 tilsagn om en kommunegaranti på samlet 5.178.345 mio. kr., herunder til finansiering af projekt "Ledning under banen fra [adresse] til [adresse] ved "Faber Stue" til ca. 4.0 mio. kr.

Efterfølgende skærpede BaneDanmark kravene til udførelsen af underføringen under banen på grund af en episode på [adresse], hvor der skete noget uhensigtsmæssigt ved underboringen. Dette medførte en øget udgift til projektet på 2,5 mio. kr.. [adresse] fik i forbindelse med Byrådets behandling af sag 148 den 27. august 2025 tilsagn om en kommunegaranti på 2,5 mio. kr.

I forbindelse med den underboringen er man stødt på større sten som boremaskinen ikke kan bore igennem. Leverandøren har en alternativ boremaskine, som leverandøren vurderer kan bore gennem stenene. Der er de første 10-12 meter af boringen stødt på sten 4 steder. Det vurderes, at der ikke kan bores videre, da et eventuelt nyt hul, der skal graves går for tæt på baneføringen.

Den nye boremaskine har en større diameter i borehovedet, hvorfor der også skal indsættes stålrør med passende diameter. Derefter indføres GAL-rør med afstandsklodser og til sidst fjernvarmerør.

[adresse] ønsker tilsagn om en kommunegaranti på 1,5 mio. kr. til finansiering af de øgede udgifter på 0,9 mio.kr. til den nye boremaskine, samt en buffer på 0,6 mio. kr. til eventuelt yderligere merudgifter. Det endelige låneoptag vil afspejle de faktiske udgifter, der er påløbet projektet.

Centralt budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsens §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelte garantistillelse.

Økonomiafdelingen har haft et øget fokus på robustheden af økonomien for de selskaber som søger garantistillelse. Der anvendes en beregningsmodel med udgangspunkt i selskabets regnskab- og budgetmæssige forhold i vurdering af robustheden for selskabets økonomi. Der er således foretaget en kreditvurdering af Jelling Varmeværk, og det vurderes på baggrund heraf, at Jelling Varmeværk, med en vurderet lav risiko, skal betale en årlig garantiprovision på 0,55% af den til enhver tid værende restgæld.

### Sagens videre forløb

Sagen skal efterfølgende behandles i Byrådet

### Historik

#### Kommunaldirektøren indstiller , den 8. december 2025, punkt 282:

at der gives tilsagn om en kommunegaranti på 1,5 mio. kr. og

at der opkræves en årlig garantiprovision på 0,55% af den til enhver tid værende restgæld

####

#### Beslutning fra Økonomiudvalget, den 8. december 2025, punkt 282:

Anbefales.

Fraværende: Kenn Olsen.

Fraværende: Nils Christensen.

### Beslutning

Godkendt.

Fraværende: Pia Danielsen. I stedet mødte Ludvig Friis.

Fraværende: Malou Jensen.